
Opis sprememb
Za učinkovitejše upravljanje zavarovanih območij narave so bili sprejeti oziroma posodobljeni načrti upravljanja za več pomembnih območij v Sloveniji, med drugim za Krajinski park Ljubljansko barje, Park Škocjanske jame, Krajinski park Sečoveljske soline in Krajinski park Strunjan. V pripravi sta tudi nova načrta upravljanja za Krajinski park Goričko in Triglavski narodni park.

Načrti upravljanja jasno opredeljujejo cilje upravljanja posameznega območja, določajo enotne smernice za odločanje o posegih v prostor ter ukrepe za ohranjanje naravne in kulturne dediščine. Hkrati omogočajo boljše usklajevanje razvojnih in varstvenih interesov ter dolgoročno načrtovanje razvoja zavarovanih območij.

Zakonodaja, ki jo je bilo treba spremeniti
· Uredba o Načrtu upravljanja Krajinskega parka Ljubljansko barje za obdobje 2025–2034.
· Resolucija o Programu varstva in razvoja Parka Škocjanske jame za obdobje 2024–2028.
· Uredba o Načrtu upravljanja Krajinskega parka Sečoveljske soline za obdobje 2024–2034.
· Uredba o Načrtu upravljanja Krajinskega parka Strunjan za obdobje 2018–2027.

Bistvo administrativne razbremenitve
Administrativna razbremenitev temelji na bolj predvidljivih postopkih odločanja, enotnejši obravnavi posegov v prostor, lažjem usklajevanju med institucijami, boljšem načrtovanju razvojnih in varstvenih aktivnosti ter zmanjšanju administrativnih zapletov pri izvajanju upravljavskih nalog.

Na koga sprememba vpliva
· Upravljavce zavarovanih območij.
· Javne institucije.
· Lokalne skupnosti na območjih parkov.
· Lastnike zemljišč in izvajalce dejavnosti na zavarovanih območjih.
· Razvojne in turistične organizacije.
· Državljane in obiskovalce zavarovanih območij.

Skupni učinki
Učinki ukrepa so predvsem organizacijske, razvojne in okoljske narave. Načrti upravljanja prispevajo k učinkovitejšemu upravljanju zavarovanih območij, večji predvidljivosti pri odločanju in boljšemu sodelovanju med deležniki. Hkrati podpirajo ohranjanje biotske raznovrstnosti, trajnostni razvoj ter zmanjšujejo administrativne nejasnosti pri izvajanju nalog varstva narave.

